Daily View 08.11.2021
8 พฤศจิกายน 2564

Reopening plays: ติดตาม sentiment ของกลุ่ม Reopening plays หลัง Pfizer เปิดเผยผลการศึกษายาเม็ดต้านโควิด Paxlovid ของ Pfizer ลดการป่วยหนัก และเสียชีวิตได้ 89% (ซึ่งมีประสิทธิภาพสูงกว่ายารักษาโควิด-19 ของ Merck ที่ 50%) โดย Pfizer จะยื่นขออนุมัติกับ FDA ก่อนวันหยุดวันขอบคุณพระเจ้าในวันที่ 25 พ.ย. ปัจจัยนี้ได้หนุนราคาหุ้น Pfizer (+11%) นอกจากนี้กลุ่ม Reopening ของสหรัฐฯ ฟื้นตัวเด่นเมื่อคืนวันศุกร์ได้แก่ Airlines (+7%) และ Hotel, Resturants & Leisure (+4%) ขณะเดียวกันมีแรงขายในหุ้นกลุ่ม Healthcare (-1.0%) กลุ่ม Stay-at-home เช่น Peloton (-35%), Zoom (-6%), Netflix (-3%) เป็นต้น มองหุ้นกลุ่มท่องเที่ยว และขนส่งของไทยจะปรับตัวขึ้นตามธีมดังกล่าว ขณะที่กลุ่มที่ได้ประโยชน์จากโควิด (COVID play) อาจเผชิญแรงขายต่อ
Financial sector: ติดตามไทยเตรียมพร้อมสู่สังคมไร้เงินสด-เงินดิจิทัล ธปท.ออกแนวปฏิบัติดีเดย์ 1 ม.ค.65 ข้อมูล ณ เดือนสิงหาคม มีร้านค้าที่ติดตั้งเครื่องรับบัตรเครดิต/เดบิต (EDC) ทั้งหมด 9 แสนเครื่อง และร้านค้าที่รับชำระ ผ่าน QR Code จำนวน 7.2 ล้านราย รวมร้านค้าทั้งหมดราว 8.1 ล้านราย ทั้งนี้มองว่ากลุ่มที่จะได้ประโยชน์จากนโยบายนี้คือ กลุ่มธนาคารจากการมีฐานข้อมูลเพื่อนำไปต่อยอด ขณะที่กลุ่มบัตรเครดิตจะได้ประโยชน์เช่นกันจากความต้องการออกบัตรเครดิตสูงขึ้น
Transport sector: ติดตามทิศทางดัชนีค่าระวางเรือเทกอง (BDI) ปรับตัวลง -23% WoW ซึ่งถือว่าหนักสุดนับแต่ ก.ค. 2020 ซึ่งปรับตัวลงทั้ง Capesize (-25%), Panamax (-21%) และ Supramax (-22%) จากการชะลอตัวของเศรษฐกิจจีน และนโยบายคุมการผลิตเหล็ก มองยังคงเป็นปัจจัยกดดันหุ้นเรือเทกองต่อเนื่อง ทั้งนี้ราคาหุ้น PSL และ TTA ปรับตัวลง -8% WoW และ -16% WoW ตามลำดับ อย่างไรก็ตามเมื่อวันศุกร์ที่ผ่านมา สภาคองเกรสของสหรัฐฯได้ผ่านร่างงบประมาณลงทุนด้านโครงสร้างพื้นฐาน 1 ล้านล้านเหรียญสหรัฐฯ แล้วซึ่งจะเป็นปัจจัยหนุนกลุ่มเรือเทกองในระยะกลาง
Auto sector: ติดตามนโยบายการปรับโครงสร้างภาษีรถยนต์ไฮบริด และรถยนต์ EV โดยคลังมีแนวโน้มจะปรับเพิ่มภาษีรถยนต์ ไฮบริดให้สูงขึ้นจากปัจจุบันที่เก็บอยู่ที่ 4% (ก่อนหน้านี้เก็บที่ 8%) หลังหมดเวลาส่งเสริมในปี 2568 ทั้งนี้เพื่อกระตุ้นให้ผู้ประกอบการหันมาผลิตรถอีวีมากขึ้น เพราะปัจจุบันเก็บภาษีรถอีวีในประเทศที่ 2% ซึ่งใกล้เคียงกับรถไฮบริด นอกจากนี้ให้ติดตามเรื่องการลดภาษีนำเข้ารถอีวีจากทั่วโลกที่ปัจจุบันเก็บภาษีแพงกว่ารถอีวีนำเข้าจากจีนที่เสียภาษี 0% ภายใต้กรอบ FTA อาเซียน-จีน เพื่อให้ราคารถอีวีถูกลง โดยรัฐบาลตั้งเป้าให้มีการใช้รถยนต์ไฟฟ้าในประเทศ 30% ของรถยนต์ที่ผลิตได้ในปี 2568
MSCI rebalance: ติดตามการประกาศหุ้นเข้า/ออก MSCI ในวันที่ 11 พ.ย. โดยหุ้นที่มีโอกาสเข้าได้แก่ TTB และ TIDLOR ส่วนหุ้นที่มีโอกาสถูกปรับออก ได้แก่ BAM และ RATCH
มุมมองตลาดหุ้น วันนี้คาด  SET หุ้นแนะนำ 1630 คาด หุ้นแนะนำ MINT, BE8
Top pick: MINT (ราคาพื้นฐาน 34.62 บาท) คาดผลขาดทุน 3Q21 จะลดลง YoY และ QoQ ขณะที่ 4Q21 แม้จะเป็นช่วง low season ในยุโรป แต่คาดว่าจะบริษัทจะสามารถรายงานผลขาดทุนลดลงต่อเนื่องจาก pent-up demand ที่แข็งแกร่ง. BE8 (ราคาพื้นฐาน 19.64 บาท) คาดธุรกิจ Technology Consulting จะสามารถเติบโตได้ดีตามเทรน Digital Transformation ทั้งนี้เราคาดการเติบโตกำไร 2021-23 CAGR 31.4% จากรายได้และกำไรที่สูงขึ้นจากธุรกิจทั้งในและต่างประเทศ.
รายงานตัวเลขเศรษฐกิจ
วันจันทร์ ติดตาม ตัวเลข Consumer inflation expectation เดือน ต.ค. ของสหรัฐฯ คาด +5.4% YoY และถ้อยแถลงของ Fed Chair Powell, Fed Clarida, และ Fed Bowman
วันอังคาร ติดตาม ตัวเลข Zew Economics Sentiment Index ของเยอรมันเดือน พ.ย. คาด -10% MoM เป็น 20 จุด ตัวเลข PPI ของสหรัฐฯ เดือน ต.ค. คาด +0.6% MoM และ +8.6% YoY
วันพุธ ติดตาม การประชุม กนง. คาดคงดอกเบี้ยนโยบายที่ 0.50% ตัวเลข CPI ของจีนเดือน ต.ค. คาด +0.6% MoM และ +1.4% YoY ตัวเลข PPI ของจีนเดือน ต.ค. คาด +12% YoY ตัวเลข CPI ของเยอรมันเดือน ต.ค. คาด +0.5% MoM และ +4.5% YoY ตัวเลข CPI ของสหรัฐฯ เดือน ต.ค. คาด +0.6% MoM และ +5.8% YoY ตัวเลข Core CPI ของสหรัฐฯ เดือน ต.ค. คาด +0.3% MoM และ +4.3% YoY ตัวเลข Wholesale Inventories ของสหรัฐฯ เดือน ก.ย. คาด +1% MoM
วันพฤหัสฯ ติดตาม ตัวเลข GDP 3Q21 ของอังกฤษ คาด +6.8% YoY ตัวเลข ECB Macro economic Projections
วันศุกร์ ติดตาม ตัวเลข Michigan Consumer Sentiment index เดือน พ.ย. คาด +1.1% MoM เป็น 72.5 จุด และตัวเลข Oil rig count ของสหรัฐฯ ล่าสุดอยู่ที่ 450 rig (+6 rig จากสัปดาห์ก่อน)